Het sijn comen in rechte inde banc voe meye en scepen van loven
mychiel vand hagen als aenlegge ter eend zijden en jan wagema
van lyere verweerder ter ande Aldaer de vors mychiel een aenspke
dede totten vors janne seggende dat hij nade doot van wilen
wouts van roesbroec met enigen anden daer af de vors jan
wageman negheen en is wettich momboe met rechte gestelt was
van aliten van rotselaite roesbroec wouts docht en van huen
goeden Seyde vort dat de vors jan wageman hanteringe
hadde genomen vanden selven goeden eenen tijt van jaen ende
de vruchten daer af opgebuert en ontfangen sonder die den vors
mychiele oft den anden wettigen momboen overgelevert te hebben
Vort dede hij seggen dat om deser saken wille tusschen hem ende
janne de raet dman en momboe nuter tijt der vors aliten
ten bijwezen vanden selven janne wageman seken stoet geweest
was en also vre dat ten utersten zij hen hadden vbouden
in allen zijden wes zeke psone goede mannen d af tmijneen
en uutspreken souden en dat die uutsprake gedaen was
in sulker voegen dat de vors jan wageman zijn vors opheffen
opleggen soude en betalen den vors janne den raet also dat
mychiele als moboe tot afslaghe soude comen ter somen van
xxii lb gr en xxvii sisten rox lierschez maten
dede vort
seggen de vors mychiel dat tvoirs verbont en uutspke gesciet
wae en in alsulker vuegen dat die naden rechte vand plaetsen
daer dat geboerde sculdich waen gehouden te werden tot desen
dede hij seggen dat de vors jan poirter van bruessel wae en
geloeft hadde van deser saken tot lye rechts te plegen en ald
te rechte te bliven en nergerens elder Welcke pointe de vors
mychiel pnteerde te thoenen en metten mynsten te gestane
hopende daer ome de selve mychiel dat de vors jan
wageman de vors uutspke voldoen soude en hem aende
vors janne de raet vand vors somen lossen oft cortten soude
vort de selve mycoiel al woude de selve jan wageman hem
bescudden bij crachte van enigen beleiden die hij mochte hebbe o
opte goede des voirs wilen wouters oft oic bij dien dat hij
der vors aliten gehouden hadde en daer af zijn coste hebben
oft reken woude dat hem dat niet letten en soude